Dhin ufaa loabin, Episode 2\n19 ފެބްރުއަރީ 2019 1 ކޮމެންޓް\nދިން އުފާ ލޯބިން\nބައްޕަގެ އިހްސާސްތައް ޔަނާލްއަށް އަޑުއިވެއެވެ. އަލަކަށްވެސް ނޫނެވެ. މުސްކާން ގޭގައި ނެތްވަގުތެއްނަމަ، އެނޫން އަޑެއްނީވޭ ވަގުތުތައް މަދުވާނެއެވެ. މައިންބަފައިންގެ ކުރިމަތީގައި ޔަނާލްގެ ބަސް ވަރުގަދަކުރުމަކީ އޭނާގެ ތަރުބިއްޔަތުގައި ލިޔެވިފައި ނެތް މިޒާޖެކެވެ. ކިޔަމަންތެރިކަމާއި ހަމަހިމޭންކަމުން ދަސްކޮށްދިން ކެތްތެރިކަމަކީ ޔަނާލްއަށް ލިބުނު އަގުހުރި ހަދިޔާއެކެވެ. އެކަމަށްޓަކައި ކޮންމެ ނަމާދެއްގައި މައިންބަފައިންގެ މައްޗަށް ތަކުރާރުކޮށް ހެޔޮދުޢާކުރެއެވެ. އެކަމަށް ޝުކުރުވެރިވެ، މުސްކާންއަށްވެސް އެފަދަ ކެތްތެރިކަމެއް މިންވަރުކުރެއްވުން އެއީ ޔަނާލްގެ ހިތުގެ އެންމެ ފުނުން، ﷲއަށް ދަންނަވާ ދެންނެވުމެވެ. އެދަރިފުޅަށް އެއްވެސްކަމެއް ދަތިވުމެއްނެތި، އުފާވެރި ދުނިޔެއެއް ހޯދައިދެވިއްޖެނަމަ، ޔަނާލްއަށް ފުދުނީއެވެ. އެނޫން ބޭނުމެއް ދިރިއުޅުމުގައި ފެންނާކަށް ނެތެވެ.\n"ދަރިފުޅާ! ކޮންމެވެސް ޖަވާބެއްދީބަލަ.. ދަރިފުޅަށް ބައިވެރިޔަކު ހޯދުމަކީ އުނދަގޫކަމަކަށށްވަންޏާއި މަންމައާއި ބައްޕަވެސް އެކަމަށް މަސައްކަތްފަށާފާނަން.. އެކަމުގެ އިޒުނަ ލިބިދާނެތަ؟" އެއީ ކާމޭޒުދޮށުގައިނަމަ، އާންމު ބަހުސެކެވެ. ޔަނާލްގެ މޫނަން ބަލައިލަމުން ޒަމީލް ބުނެލީ އާދޭހާއެކުއެވެ. ތެދެކެވެ. މައިންބަފައިން އެކަނިވެރިވުމުން، އެހީވާނެ އެހެންމީހަކުވެސް އާއިލާގައިނެތެވެ. މުސްކާންވެސް ކޮންމެވެސް ދުވަހަކުން ދިރިއުޅުމެއް ފަށާނެއެވެ. ގޭގައި އުޅޭވަގުތައްވުރެން، މަސައްކަތުގައި ޔަނާލްހޭދަކުވާ ވަގުތު މާބޮޑަށްވެސް އިތުރުވާނެއެވެ. މަންމައާއި ބައްޕަގެ އެދުމަށް ޔަނާލް ފުރަގަސްދެނީއެއްނޫނެވެ. ހިތާއި ދެކޮޅަށް އެހިތުގައި ޖާގައެއް ހަދާނެގޮތެއް ނޭގެނީއެވެ. އެއްޗެއް ބުނުމުގެކުރީން ވިސްނާލަންޖެހުނީވެސް އެސަބަބަށްޓަކައެވެ. މުރުޝިދާއަށް ފެނުނީ، ދަރިފުޅުގެ މާޔޫސީ މޫނާއި ހަރަކާތް ހުއްޓިފައިވާ އެސްފިޔަތަކެވެ.\n"ކޮންމެ ކަމަކަށްވެސް ވަގުތުކަނޑައެޅިފައިވާނެ.. މިކަމަށްވެސް އެވަގުތު އަދި އަތުވެދާނެ.. އެކަމަކު އެއީ ކިހައިދުވަހެއްފަހުންކަން، ބުނާކަށް ނޭގެ ބައްޕާ! އަހަންނަށް އިނގޭހައިވެސް އެއްޗަކީ އަހަރެންގެ ހިތުގައި ނިމާ ނޫން އެހެން ނަމެއް ލިޔެވިފައި ނެތްކަން.. ނިމާ އުފުލި ބުރަ އަހަރެން ހަނދާންނައްތާލާނީ ކިހިނެއް؟ އެކަމަށްޓަކައި އަހަރެންގެ ދަރަނި، އަހަންނަށް އިޙްސާސްކުރެވޭ.. މަޢާފަށް އެދުމަށް ނުވަތަ އެކަމުގެ ބަދަލު ދިނުމަށް، އެޙާލަތެއް އަލަކުން އަހަންނަކަށް ނުގެނެވޭނެ.. އެކަމަކު ބައްޕާ! އަހަރެންގެ ހިތް ބުނަނީ އަދި އެއްފަހަރު ނަމަވެސް ނިމާގެ އަތުގައި ހިފާލަން އަހަންނަށް ފުރުސަތުލިބޭނެޔޭ.. އެދުވަހަކުން ދުނިޔޭގެ އެންމެ އޯގާތެރި ފިރުމުމުން އަހަރެންގެ މި ދެއަތުން އެ ހަށިގަނޑުގައި ފިރުމާލަދިނުމުގެ އިޒުނައަށް އަހަރެން އެދޭނަން.. ގަސްތުގައި ލަންޑެއް ނުދެންކަމަށް ބުނެދޭނަން.. ދުނިޔޭގެ އެއްވެސް ކަނެއްގައި އަހަރެން ނުފިލާނެވާހަކަވެސް ބުނާނަން.. ހަޔާތުގެ ކޮންމެ ސިކުންތެއްގައިވެސް ކުރީ، އިންތިޒާރުކަމަށް ބުނެދޭނަން" ޔަނާލްގެ ވާހަކައިން އަސަރުނުކުރާނެ މީހަކު ކާމޭޒުދޮށުގައި ނެތެވެ.\nމަންމައާއި ބައްޕަގެ އެހެން ދަރިއަކު ދުނިޔޭގައި ހުރީއެއްނޫނެވެ. އުފަންވުމާއެކު ތިންކުދދިންވެސް ދުނިޔެ ދޫކުރީ ނިކަން ގަދަ ހުމެއް އައިސްފައެވެ. ޔަނާލްއަކީ ލިބުނު ނިޢުމަތެކެވެ. އެދަރިފުޅަށްޓަކައި ދެމަފިރީން އުފާކުރެއެވެ.\n"އަހަރެންގެ ސަބަބުން ނިމާއަށް ލިބުނު ލަދުވެތިކަމުގެ ބަދަލުގައި ކޮންމެވެސް ހެޔޮކަމެއް ކކޮށްދޭން ބޭނުން! އެހެންނޫނީ އަމިއްލަ ނަފުސައްވެސް މަޢާފުނުކުރެވޭނެ.. ދުވަހަކުވެސް! ދުވަހަކުވެސް މަންމާ.. އަހަރެން ކިހިނެއް ނިމާ ހޯދާނީ؟ އަހަންނަކަށް ނޭގެ ނިމާ އުޅެނީ، ދުނިޔޭގެ ކޮން ހިސާބެއްގައިކަމެއްވެސް .. ހަމަގައިމުވެސް މިހާރަކު ކޮލަމްބޯއަކު ނޫޅޭ.. އެޚަބަރު ލިބިގެން އަހަރެން ހާދަވަރަކަށް ހޯދީމޭ! ނިމާގެ ބައްޕަ ނިޔާވުމުން، އަހަރެއްހައި ދުވަހު ލަންކާގައި އުޅުނު.. އޭގެފަހުން ލަންކާ ދޫކޮށް އެހެން ކޮންމެވެސް ދިމާއަކަށް އޭނާދިޔަ ވާހަކަ އެރަށު މީހަކު ބުނި! އާއިލާމީހުންނާއި ނިމާއާއި އެއްވެސް ގުޅުމެއް ނޯންނާނެ ކުރީންވެސް.. އެހެންވީމައި އެމީހުންގެ ފަރާތަކުންވެސް އެއްވެސް ޚަބަރެއް ނުލިބޭ.." އުމުރުން ތިރީސް އަހަރުން މައްޗަށް ގޮސްފައިވާ ފިރިހެން ދަރިއަކު އޭނާގެ ލޯތްބަށް އެދި ލޮލުން ކަރުނަ އޮހޮރާ މަންޒަރު ބެލުމަށް މައިންބަފައިންނަށް ފަސޭހަ ނުވާނެއެވެ. ޒަމީލްގެ ލޮލުގެ ހިމަކޮޅުގައި މަޑުމަޑުން ޓިޝޫ ޖައްސާލަންޖެހުނު ސަބަބަކީވެސް އެއީއެވެ.\n"ދަރިފުޅާ! ނިމާ ދަރިފުޅު ބޭނުމެއްނުވޭ.. ދަރިފުޅަށް އެވަރު ނޭނގިގެން ތިއުޅެނީ ކީއްވެގެންތަ؟" މިހާރަކަށް އައިސް މުރުޝިދާއަށް ނިކަން ގިނައިން ބުނެވޭ ޖުމުލައެކެވެ. ނަމަވެސް އެއަޑު އަހަން ޔަނާލްގެ ކަންފަތް ބޭނުންނުވާކަންވެސް މުރުޝިދާއަށް އިނގެއެވެ.\n"ނޫނެކޭ މަންމާ.. ހަގީގަތަކީ ތިއެއް ނޫނޭ..!" ގާތުގައި ބަހައްޓާފައި ހުރި ޖޫސްތަށި ދުރައްޖައްސައިލުމަށްފަހު ޔަނާލް ތެދުވިއެވެ. ފަސްއެނބުރި ބަލައިނުލައި އެދިޔައީ މައިންބަފައިންނަށް ނުކިޔަމަންތެރިކަން އަދާކުރުމުގެ މަޤުޞަދަކު ނޫނެވެ. އެހެންމީހުންގެ ކުރިމަތީގައި ގިސްލާ ރުއިމމަކީ ރަގަޅުކަމަކަށް ނުވެދާނެތީއެވެ.\nމަސައްކަތުގެ ވަގުތުގައި ގެއަށް އައުމަކީ ޝަރީފް އާންމުކޮށް ކުރާކަމެއްނޫނެވެ. ކޮންމެހެން ބޭނުންވާ ޕެންޑްރައިވްއެއް ގޭގައި ބާއްވާފައި ދެވުމުން، އަންނާންޖެހުނީއެވެ. ސައިކަލް ޕާކްކޮށްފައި ދުވާރުމަތީގައި އިރުކޮޅަކު މަޑުކޮށްލެވުނީވެސް އެނޫން ގޮތެއް އޮތްތޯ ވިސްނާލުމަށެވެ. ބޭރަށްފެންނާންހުރި ބިއްލޫރި ކުޑަދޮރަށް އޭނާ ބަލައިލިއެވެ. ހީވާހީވުމަށް ބުނެވޭނީ ފާއިތުވި ތިންހަތަރު މަސްތެރޭގައި އެދޮރު ފޮހެލާފައެއްނެތެވެ. ހިންދިރުވައިލުމަށްފަހު އެތެރެއަށް ވަދެއްޖެއެވެ.\nމުސްކާންގެ އެކުވެރިން އޭނާ ވަށައިލައިގެންތިބެ، އާދޭސްކުރަމުންއެގެންދަނީ، ދަތުރުގައި ބައިވެރިވުމަށެވެ. ކަޓު ގޮތްތައް ދޫކޮށްލުމަށެވެ. އެކުގައި ހޭދަކުރެވޭނެ އެންމެ ފަހު އަހަރުކަމަށްވާތީ، އެކުދިންނަށް އެކުވެރިންނާއެކު ހޭދަކުރެވެން އޮތް ހުރިހައި ވަގުތެއް ހޭދަކޮށް މަޖާކޮށްލުމަށް މިއަހަރުގެ ބޭނުންކުރަންޖެހޭނެކަމަށް، އެއްކުއްޖަކު ބުނެލުމުން ނުހަނު ރީތި ހިނިތުންވުމެއް މުސްކާންގެ ކިބައިން ފެނުނެވެ. އެކުދިންގެ ވާހަކައާއި މުސްކާންގެ ނިންމުމާއި ނުވަތަ އޭނާގެ ޚިޔާލާތާއި އެކަން ދިމާނުވީކަން ދޭހަވާ މޭރުމަކުން އެކުދިންނަށް ބަލައިލިއެވެ.\n"ކިހިނެއްވީ؟ ގޯސްއެއްޗެއް ބުނެވުނީތަ؟" ނިކަން މަޖާވެލާފައި ޝާހީނާ އަހައިލިއެވެ. ނޫނެކޭބުނުމުގެ ގޮތުން މުސްކާންގެ ބޯ ހަރަކާތްކޮށްލިއެވެ.\n"ގޯސްވީއްޔެއް ނޫން.. އެކަމަކު ބުނަންބޭނުމީ މީއީ މަޖާކުރަންވީ އަހަރެއްނޫނޭ.. ޓެސްޓްތައް ނިމުނީމައި އަހަރުމެން ފްރީވާނެ ދުވަސްކޮޅަކަށް.. އޭރުން މަޖާކުރަން ތިގޮތަށް ވިސްނަން ރަގަޅުވާނެ.. މިއީ ކިޔަވަންވީ ވަގުތު.. އަހަރުމެން ކުރި މަސައްކަތަކުން، ނަތީޖާއެއް ނެރެވޭނީ.. މިހުރިހައި ދުވަހު އަހަރުމެންނަށްޓަކައި ބަޔަކު ހާދަ މަސައްކަތެއް ކޮށްފިއޭ.. އެކަން ބަލައިގަނނެ، އެމީހުންނަށް ބަދަލު ދޭން އަހަރުމެންނަށް ލިބޭ ފުރަތަމަ ފުރުސަތަކީ މިއީ ދޯ.. އެހެންވީމައި ތިގެންގުޅޭ ޚިޔާލުތަކަށް މާބޮޑަށް ތާއީދެއްނުކުރެވޭ.. ތި ވިސްނުން މާ ކަޓު ދޯ!" ވަރަށް ހަމަޖެހިލާފައި މުސްކާން ބުނެލިއެވެ. ބައެއްކުދީން ހިނިއައިސްފައި ތިއްބަސް، ގިނައީ ތުން އަނބުރާ ކުދިންނެވެ.\n"މުސްކުޅި މާމައަކާއި ކާފައަކާއި އެކީގައި އުޅޭތީ، މުސްކާންއަށް ވިސްނޭނީވެސް ތިކަހަލަ ކަޓު ގޮތްގޮތަށް.. ޝެއާކޮށްލަންވެސް ތިބޭނީ އެމީހުންވިއްޔަ! ދެން ހުންނާނީ ބައްޕައެއް.. އަހަރުމެންގެ މަންމަމެން ކަހަލަ ކޫލް މަންމައެއް ހޯދައިދޭށޭ ބައްޕަ ކައިރީގައި ބުނެބަލަ" ހިނިގަނޑެއް ޖަހައިލަމުން ނިޔާޝާ ބުނެލިއެވެ. މުސްކާން އިސްޖަހައިލާނެކަމަށް ބައެއްކުދީންނަށް ހީކުރެވުނަސް، އެވަގުތު ތަފާތެވެ.\n"އަހަރެންގެ ދިރިއުޅުމުގައި މަންމައެއްގެ ދައުރު މުހިއްމުނަމަ، އެކަން ﷲތަޢާލާ ފުރިހަމަ ކުރެއްވީސް، ލިބިފައިވާ ނިޢުމަތްތަކާމެދު އަހަރެންގެ އެއްވެސް ޝަކުވާއެއްނެތް.. މާމައާއި ކާފަގެ ކޮންމެ ނަސޭޙަތެއްވެސް އަހަންނަށް ވަރަށް އަގުބޮޑު.. އެމީހުން ނޭދޭނެ، މުސްކާންއަށް ދެރަގޮތެއްވާކަށް! ދެންހުރީ ބައްޕަ.. އަހަރެންގެ ބައްޕަ ވަރުގެ ފަޚުރުވެރި އެހެންބައްޕައެއް ހޯދާނީ ކޮންތާކުން..؟ ހީ އިޒް މައި އެވްރިތިންގ! މަންމައަކު ނެތިގެން ލޮލުން ކަރުނައެއް ވައްޓާލި މަންޒަރު ދުވަހަކުވެސް މީހަކަށް ނުފެންނާނެ.. ބޭނުންއެއްޗެއް ނުލިބިފައެއް ނެތް.. ބޭނުންކަމެއް ނުކުރެވިފައި އެއްވެސް ނެތް.." ދެކޮނޑު އަރުވާލާފައި މުސްކާންބުނެލި ޖުމުލައިން ބައެއްކުދިންގެ ހިތްވަރު އެލުނެވެ. ރައްދުގައި އެއްޗެއް ނުބުނީ މުސްކާންގެ ހިތްވަރު އެމީހުންގެ ބަލިކަށިކަމެއްކަމުގައި ވިސްނުނީތީއެވެ. ދަތުރުދިއުން މުހިއްމުނުވުމާއެކު، މުސްކާން ބޭނުންވީ އެކުދިންނާއި ދުރައްޖެހިލުމަށެވެ.\nތެދެކެވެ. އެއްވެސް މީހެއްގެ ކުރިމަތީގައި މުސްކާންގެ ލޮލުން ކަރުނައެއް ވައްޓައިލި މަންޒަރެއް ފެނިފައެއްނުވާނެއެވެ. އެކަމަށް ބަސްމޮށުންތެރިކަމުގެ ކުޅަދާނަކަމެއް ލިބިފައިހުރިހަމަ، އެއީ މުސްކާންގެ ކޮޓަރީގެ މޫނުބަލާ ލޯގަނޑެވެ. ދެން އެކޮޓަރީގެ ހަތަރުފާރެވެ. ނުވަތަ ނިދާ އެނދުގެ ބާލީސްތަކެވެ. ހިތުގެ ޝަކުވާއަކީ މަންމައެއްގެ ފިރުމުންތަކެއްގެ އިޙުސާސް މުސްކާންއަށް މުހިއްމުވުމެއްނޫނެވެ. ބައްޕަގެ ހިނިތުންވުމުގެ ފަހަތުގައި ފޮރުވިފައިވާ ކަޅުވިލާގަނޑެއްގެ ހިޔަނި، މުސްކާންގެ ލޯބިވާ ބައްޕަގެ ހަޔާތަށް އެޅިފައިވާކަން ޔަގީނެވެ. ބައްޕަގެ އެކަނިވެރިކަން ދުރުކޮށްދިނުމަށް އިތުރުމީހަކު މުސްކާން ބޭނުމެވެ. އެއީ މަންމައެވެ. މިދުނިޔޭގައި މަންމަ ހުރިނަމަ، ބައްޕަގެ ދިރިއުޅުމުގައި ހުސްކަމެއްނުވީހެވެ. ކުޑަކުޑައާއިލާ އުފަލުން ހިނިތުންވާއިރު، އެކަމަށް އެހެންބަޔަކު އިނގިލި ދިއްކުރާނެ ޖާގައެއް ނޯންނާނެއެވެ.\nއެޕާޓްމެންޓްގެ ދޮރުކުރިމަތީގައި ޝަރީފް ހުއްޓިލައިގެން ހުންނަތާ ކުޑައިރުކޮޅެއްވެއްޖެއެވެ. ދޮރު ނުހުޅުވައިގެން ނޫނެވެ. ނުވަތަ ތަޅުދަނޑި ނެތިގެންވެސް ނޫނެވެ. އެދޮރުން އެތެރެއަށް ވަންނާން ދެފައި އެއްބަސްނުވާތީއެވެ. ކޮންމެއަކަސް، އޮފީހަށް ލަސްވެއެވެ. ދޮރުހުޅުވާފާއި ވަނީ އެހެންވެއއެވެ. ފުރުތަމަވެސް ލޮލުގައި އަޅައިގަތީ ސްކޫލުން އައިސް ޔުނިފޯމް ބާލައި ޓައިލްސްމައްޗަށް އުކާލާފައި އޮތް މަންޒަރެވެ. ދެކުދިންވެސް ތިބީ، ސްކޫލަށްދާން ލެއްވި ޕެޓީއާއެކު ކުރު ސޯޓްކޮޅެއްލައިގެންނެވެ.\n"ބައްޕާ.. ބައްޕާ! ލޯބި ލޯބި ދެއަންހެންދަރީންނެވެ. ޝަރީފު ފެނުމުން ދެއީދު އެއްފަހަރާ ބައްދަލުވުމެކޭ އެއްވަރެވެ. ކުޅެން ގެންގުޅު ސާމާނުތައް އެތަންމިތަނަށް އުކާލާފައި، ދުވެލާފައި އައިސް ބައްޕަގެ ގައިގައި ބައްދައިލިއެވެ.\n"ބައްޕަގެ ޕްރިންސެސްތައް ކައިފިންތަ؟" ދެކުދިންނާއި ލޯބިކޮށްލާފައި ބުނެލިއެވެ. ސުވާލުގެ ޖަވާބު ލިބުމުގެކުރީން ޝަރީފްއަށް ބަލައިލެވުނީ ގޭތެރެއިން އޭނާ އެންމެ ނަޒަރުސީދާކުރާން ބޭނުންނުވާ އެއްދިމާއަށެވެ. އެއީ ގޭގެ ކާމޭޒެވެ. އޭރުވެސް ދެ ޕިއްޒާ މޭޒުމަތީގައިވެއެވެ. ރޭގައި ކޭ ތަށިތައް މަތިމައްޗަށް ޖަހާފައެވެ. ހެނދުނު ސައި ބުއިނަމަ، އެތަށިތައްވެސް ހުރީހެވެ.\n"މިއަދުވެސް ޕިއްޒާތަ ކަނީ؟ ރޭގައިވެސް ބައްޕަ ގެއަށްއައިރު، ދަރިފުޅުމެން ތިބީ ޕިއްޒާ ކާން.. އަބަދު އެކަހަލަ އެއްޗެހި ކާކަށް ނުވާނެ.. ދަރިފުޅުމެން ބަލިވެދާނެ" ދެކުދިންގެ ކޮނޑުގައި ހިފަހައްޓައިލައިގެން ޝަރީފު ދުރައްޖެހިލީ، ދާދިގާތުގައި، ޓައިލްސް މައްޗަށް އެޅިފައި އޮތް ޗޮކްލެޓްގަނޑަކަށް ފައިންއެރި، ބޫޓު ޚަރާބުވެދާނެތީއެވެ. ހަގީގަތުގައި، ބޫޓާއެކު ގޭތެރެއަށް ވަނުމަކީވެސް ޝަރީފަށް މާފަސޭހަކަމެއްނޫނެވެ. ނަމަވެސް އިސްޓާކީނުގެ ދައްފުށުގައި އޭތިމީތި ތަތްވުމަށްވުރެން ބޫޓުގެ ދަށްފުށް އެކަމަށް މާރަގަޅުކަމަށް ފެންނާތީ މިހާރަކަށް އައިސް ބޫޓާއިއެކު ވަންނަނީއެވެ.\n"ދަރިފުޅާ ޒާރާ.. މަންމަ މިއަދު ނޫޅެނީތަ؟" ގޭތެރެއިން ނިޝާނާ ފެންނާންނެތުމުން ކުޑައިކޮށް ބޯ އަރިކޮށްލާފައި ދިމަދިމާއަށް ބަލައިލައިފައި ޝަރީފް އަހައިލިއެވެ.\n"މިއީ މަންމަ ނިދާގަޑި.. މިގަޑީގައި ކޮއްކޮއާއި ޒާރާ ކޮންމެ ދުވަހަކުވެސް ޓީވީ ބަލަމުން ކކުޅެނީ" ވަރަށް މަޖާވެލާފައި ޝަރީފުގެ ބޮޑު ދަރިފުޅު ޒާރާ ބުނެލިއެވެ. ތެދެކެވެ. ނިޝާނާއަކީ ދުވާލު ނިދާމީހެކެވެ. ނަމަވެސް ޝަރީފްއަށް ހީވެފައި އޮންނަނީ ދަރީން ސްކޫލުން ގެނެސް، އެކުދިން ފެންވަރުވާ، ކާންދީ އަދި ފިލާވަޅުތަކުގެ ވާނުވާ ބަލާފައިނޫނީ ނުނިދާނެކަމަށެވެ. ގިނަދުވަސްތަކަކަށްފަހު، މެންދުރުފަހު ގެއަށް ވަދެލުމުން އެނގެން ބޭނުންނުވި ކިތަންމެ އެއްޗެއް ޝަރީފަށް މިއަދު އެނގިއްޖެއެވެ.\nދެކުދިންގެ އުމުރުގައި މާބޮޑުތަފާތެއް ނެތުމުން، އެކުގައި ކުޅެން އުޅުމުން މާބޮޑެތި މައްސސަލަތަކެއް ދިމާނުވާތީ، އެކަމަށް ޝަރީފުވެސް ނަސީހަތްދީ ނުހަދައެވެ. ނަމަވެސް ސްކޫލުން އައިސް، ފެންނުވަރާ، ނުކައި ތިބުމުން ބޮލަށް ތުރާވިއެވެ. ސިޓިންގރޫމް ޓީވީ ރެކްގައި އޮތް ޕެންޑްރައިވް ހިފައިގެން ނިކުންނަމުން، ޝަރީފު އެދުނީ ދެކުދިންވެސް ފެންވަރައިގެން، ނަމާދުކޮށްގެން ކެއުމަށެވެ.\n"ބައްޕާ.. ޒާރާ ކުޅެންގެންދަން ބައްޕަ އަންނާނަންދޯ!" ޒާރާ ސުވާލުކޮށްލިއެވެ. އެއީ އާދައެވެ. އެގަޑީގައި ޝަރީފް އަތުޖެހޭތޯ ޒާރާ ވަރަށް މަސައްކަތްކުރާނެއެވެ.\n"ބައްޕައަށް އާދެވޭނެކަމެއް ނޭގެ، އެކަމަކު އާދެވޭތޯ ބަލާނަން" ދޮރުލައްޕަމުން ޝަރީފް ބުނެލިއެވެ. އާލާ ކުޑަކަމުން، މާބޮޑު އެއްޗެއް ނޭގުނަސް، ޒާރާއަށް މިހާރު ކަންކަން އިނގެއެވެ. މަންމަ ނިދާފައި އޮވެފައި ނުހޭލެވޭތީ ކުޅެން ނުދެވޭތާ ދެހަފްތާއެއްހައި ދުވަސްވެއްޖެއެވެ. ބައްޕަ ގާތުގައި ބުނެފިނަމަ، އެއީ މަންމަގެ މަސައްކަތެކެވެ. މަންމަ ގާތުގައި ބުނެފިނަމަ، އެއީ ބައްޕަގެ ޒިންމާއެކެވެ.\nޔަނާލްއަށް ދިމާވެގެން މިއުޅެނީ އަދި މަހީކުރިގޮތަކަން ނޫންދޯ😀ފުނަމާ❤\nމާ ގިނައިން ސެލްފީ ނަގައި އުޅުމަކީ މީހުން ގަޔާވާ ސިފައެއް ނޫން\nފުރަތަމަ ލޯބިވެރިޔާ މަތިން އަދިވެސް ހަނދާންވޭތަ؟


Sadak2in fenigen dhanai Alia Bhatt adhi Sidharth Malhotra\nސަޑަކް2އިން ފެނިގެންދާނީ އާލިއާ އާއި ސިދާތު\nކުރީގެ މަޝްހޫރު ފިލްމުތައް އަލުން އުފެއްދުން ނުވަތަ އެ ފިލްމު ތަކުގެ ދެވަނަ ބައެއް ނެރުން މިއީ ބޮލީވުޑްގައި މިފަހަކަށް އައިސް ކުރާ ކަމަކެވެ. އެ ގޮތުން ސިދާތް މަލްހޯތްރާ އަދި އާލިއާ ބަޓް އާއި އެކު ސަޑަކް2ނެރެން ހަމަ ޖެހިފައިވާ ކަމަށް މީޑިއާ ރިޕޯޓުތައް ބުނެފިއެވެ.\n'ސަޑަކް' އަކީ 1991 ގައި ނެރުނު އަދި އޭރު ވަރަށް މަގްބޫލު ވެގެން ދިޔަ ކާމިޔާބު ފިލްމެކެވެ. މި ފިލްމުގައި އޭރު ފެނިގެން ދިޔައީ ބޮލީވުޑްގެ މަޝްހޫރު ފިލްމީ ތަރިން ކަމުގައިވާ ސަންޖޭ ދަތު އާއި ޕޫޖާ ބަޓް އެވެ.\nބޮލީވުޑްގެ އެތެރޭގައި އުޅޭ ފަރާތަކުން މަޝްހޫރު ޓެބްލޮއިޑް އަކަށް މައުލޫމާތު ދެމުން ބުނެފައިވަނީ މީގެ ކުރިން މި ދެތަރިން އޮތީ 'އާޝިގީ 3' ކުޅުމަށް ކަމަށެވެ. ނަމަވެސް އެ ފިލްމް ވަނީ އިހަށް މަޑު ޖައްސާލާފައެވެ. އަދި މި ދެތަރިން ވަނީ 'ސަޑަކް 2' ކުޅުމަށް ނަގާފައި ކަމަށެވެ.\nމި ފިލްމުގެ ޑައިރެކްޓަރެއް އަދި މިވަގުތަކަށް ހަމަ ޖެހިފައި ނުވާ ކަމަށް އެފަރާތުން ބުނެއެވެ. ނަމަވެސް ފިލްމް އުފައްދާ ވިޝޭޝް ފިލްމްސް އިން އަވަހަށް ކާސްޓިން ނިންމާލަނީ އަވަހަށް މަސައްކަތް ފެށުމަށް ކަމަށް ވެއެވެ.\n'ސަޑަކް 2' ގައި ސަންޖޭ އަދި ޕޫޖާ އެމީހުންގެ ކުރީގެ ރޯލު އަދާ ކުރާނެ ކަމަަށް ވެސް ވަރަށް ބޮޑަށް ބެލެވެއެވެ.\nދާދި ފަހުން 'ސަޑަކް 2' އާއި ބޭހޭ ގޮތުން ޕުޖާ ބަޓް ބުނެފައިވަނީ، ފިލްމުގެ ވާހަކަ ކުރިއަށް ދާނީ ކުރީގެ ފިލްމު ނިމުނު ހިސާބުން ކަމަށެވެ. ނަމަވެސް ފިލްމުގައި 'މަހަރާނީ' (ރޯލް ކުޅުނު ސަދަޝިވް އަމްރަޕުރުކަރު ވަނީ ނިޔާވެފަ) ނެތުމުން އެކަން ދައްކާނެއެވެ. ނަމަވެސް ފިލްމުގައި ފުރިހަމަ ވަނީ ސަންޖޭ ވެސް ހުރުމުން ކަމަށެވެ.\nކޮންމެ ގޮތެއްވިޔަސް ބެލުން ތެރިން އިންތިޒާރު ކުރަމުން މިދަނީ ސަޑަކް2އަށެވެ. ކުރީގެ ފިލްމުގެ އިހްސާސްތައް ގެނެވޭނެ ތޯ ބަލަމުން އެބަ ދެއެވެ.


National Football Academy hulhuvun February gai - vNews.mv\nގައުމީ ފުޓްބޯޅަ އެކަޑަމީގެ ބިންގާ އެޅުމަށް ބޭއްވި ރަސްމިއްޔާތުގެ ތެރެއިން ---\nގައުމީ ފުޓްބޯޅަ އެކަޑަމީ ހުޅުވުން ފެބްރުއަރީ ގައި\nއިސްމާޢީލް ޝާހު (ކުޑަ ޝާހު) Hulhumale | 02 November 2019, 19:29\nމިދިޔަ އަހަރު ހުޅުވަން ތާވަލުކުރި ގައުމީ ފުޓްބޯޅަ އެކަޑަމީގެ ފުރަތަމަ ފިޔަވަހީގެ މަސައްކަތް ނިންމައި އަންނަ ފެބުރެއަރީގައި ހުޅުވަން ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ތާވަލުކޮށްފި އެވެ.\nސަރުކާރުން ޚަރަދުކޮށްގެން ހެދުމަށް ހަމަޖެހިފައިވާ ގައުމީ ފުޓްބޯޅަ އެކަޑަމީ ހެދުމަށް ހުޅުމާލެއިން ބިމެއް ހަމަޖައްސާފަައިވާއިރު، މި މަޝްރޫއަށް ޚަރަދު ކުރުމަށް ހަމަޖެހިފައިވަނީ ދައުލަތުގެ ބަޖެޓުންނެވެ. އެކަޑަމީގެ މަސައްކަތް މިދިޔަ އަހަރުގެ ޖުލައި މަހުގެ ކުރީކޮޅު ފެށިއިރު، އޭރު އެފްއޭއެމުން ބުނެފައިވަނީ ތިން މަހުގެ ތެރޭގައި މަސައްކަތް ނިންމާލެވޭނެ ކަމަށެވެ.\nއެކަމަކު އެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒު އޭރު ވިދާޅުވީ ތިން މަސް ދުވަހުގެ ތެރޭގައި މަސައްކަތް ނިންމާލަން އަމާޒުހިފި ނަމަވެސް، މަސައްކަތް ލަސްވީ ހުޅުމާލެއިން އެފްއޭއެމަށް ލިބުނު ބިމުގެ ދަތިކަމުގެ ސަބަބުން ކަމަށެވެ.\nދާދި ފަހުން އެފްއޭއެމްގެ ރައީސް ބައްސާމް އަދީލް ޖަލީލް ވަނީ، ފުޓްބޯޅަ އެކަޑަމީގެ އިމާރާތް ކުރިއަށް ދާ ހުޅުމާލޭގެ ސައިޓަށް ވަޑައިގެން މަސައްކަތް ބައްލާވާލައްވާފައެވެ. ފުރަތަމަ ފިޔަވަހީގައި ހިމެނެނީ އެކޮމެޑޭޝަން ބުލޮކަކާއި ޓާފު ދަނޑެއްގެ އިތުރުން އޮފީހެކެވެ. މަސައްކަތް ބައްލަވާލެއްވުމަށްފަހު ބައްސާމް ވިދާޅުވީ ފުޓްބޯޅަ އެކަޑަމީގެ ފުރަތަމަ ފިޔަވަހީގެ މަސައްކަތް ނިންމައި އަންނަ ފެބުރެއަރީގައި އެތަން ހުޅުވޭނެ ކަމަށެވެ.\nއެފްއޭއެމް އިން މީގެ ކުރިން ބުނެފައިވަނީ ފުޓްބޯޅަ އެކަޑަމީ ހެދުމަށް ހަމަޖެހިފައިވަނީ ދުނިޔޭގެ މަޝްހޫރު އެކަޑަމީއަކާއި ގުޅިގެން ކަމަށެވެ. އަދި އެކަޑަމީ ކުރިއަށްދާނީ ފީފާ އާއި އޭއެފްސީގެ ގަވާއިދުތަކާއި އެއްގޮތަށް ކަމަށްވެސް ވަނީ ބުނެފައެވެ.\nމި އެކަޑަމީއަށް ކުދިން ނެގުމަށް ހަމަޖެހިފައިވަނީ އެފްއޭއެމްގެ ޓެކްނިކަލް ސްޓާފުން އަތޮޅު ތެރެއަށް ގޮސްގެން ކަމަށާއި، އެކަޑަމީއަށް ފުރަތަމަ ނަގާނީ 13 އަހަރާއި 17 އަހަރާ ދެމެދުގެ ކުދިން ކަމަށް މައުލޫމާތު ލިބިފައިވެއެވެ. އަދި ކުދިން ނަގާއިރު ބޮޑަށް ބަލާނީ ފުޓްބޯޅައަށް މަޝްހޫރު ރަށްތަކަށް ކަމަށާއި، އެކަޑަމީއަށް ހޮވޭ ކުދިން އެކަޑަމީގައި ދިރިއުޅޭ ގޮތަށް ބަދަލުކޮށް މާލޭގެ ސްކޫލްތަކުން އެ ކުދިންގެ ކިޔެވުން ހަމަޖައްސައިދޭނެ ކަމަށްވެސް އެފްއޭއެމުން ވަނީ ބުނެފައެވެ.


Bin milku kurevey islaahah vote dhevuneethee hithaama kuran: Wadde | Mihaaru\nތުލުސްދޫ ދާއިރާގެ ޕީޕީއެމްގެ މެމްބަރު މުހައްމަދު ވަހީދު. ބިން މިލްކު ކުރެވޭ އިސްލާހަށް ވޯޓު ދެވުނީތީ ރައްޔިތުންގެ ކިބައިން އޭނާ މައާފަށް އެދިވަޑައިގެންނެވި.---ފޮޓޯ: މަޖިލިސް\nބިން މިލްކުކުރެވޭ އިސްލާހަށް ވޯޓު ދެވުނީތީ ހިތާމަކުރަން: ވައްޑެ\n27 ފެބުރުއަރީ 2017 - 13:47 28 comments\nބޭރުގެ ފަރާތްތަކަށް ރާއްޖޭގެ ބިން މިލްކުކުރެވޭ ގޮތަށް ގާނޫނުއަސާސީ އަށް އިސްލާހު ގެންނަން ވޯޓު ދެއްވުނީތީ ހިތާމަ ކުރައްވާ ކަމަށް ޕީޕީއެމްގެ ރައީސް މައުމޫންގެ ފެކްޝަންގެ ތުލުސްދޫ ދާއިރާގެ ޕީޕީއެމްގެ މެމްބަރު މުހައްމަދު ވަހީދު އިބްރާހިމް (ލޯޔަރު ވައްޑެ) މިއަދު ވިދާޅުވެއްޖެ އެވެ.\nއެމްޑީޕީން މަޖިލީހަށް ހުށަހަޅާފައިވާ ގަރާރަށް ބަހުސް ކުރައްވަމުން ވައްޑެ ވިދާޅުވީ ގާނޫނުއަސާސީ އަށް އިސްލާހުން ގެންނަން 2015ގައި ވޯޓު ދެއްވުމުން އެކަމާ ދެރަވާ ކަމަށެވެ. އަދި ސަރުކާރުން ބޭނުންވި ގޮތަށް އެ ދުވަހު ވޯޓު ދެއްވުމުން، ދިވެހި ރައްޔިތުންގެ ކިބައިން ވައްޑެ ވަނީ މައާފަށް އެދިވަޑައިގެންފަ އެވެ.\nހަމައެއާއެކު، ބޭރުގެ ފަރާތްތަކަށް ބިން މިލްކުރުމާ ދެކޮޅަށް ކުރަން ޖެހުނު ކޮންމެ މަސައްކަތެއް ވެސް ކުރައްވާނެ ކަމަށް، ވައްޑެ އަށް މަޖިލީހުގެ ތަޅުމުގައި ވާހަކަ ދައްކަން ލިބިވަޑައިގެންނެވި ކުޑަ ވަގުތުކޮޅުގެ ތެރޭގައި ވިދާޅުވި އެވެ.\nމަޖުބޫރުކޮށްގެން ޕީޕީއެމަށް މެމްބަރުން ވައްދާ ކަމަށް ބުނެ، މަޖިލީހަށް ހުށަހެޅި ގަރާރަށް ބަހުސް ކުރައްވަމުން ވައްޑެ ވިދާޅުވީ ޕީޕީއެމަށް ސޮއިކުރާ ގިނަ މީހުންނަށް ސަރުކާރުގެ އިދާރާތަކުންނާއި ކުންފުނިތަކުން ވަޒީފާ ލިބެމުންދާ ކަމީ ހަގީގަތެއް ކަމަށެވެ. އަދި ރައީސް އަބްދުﷲ ޔާމީންގެ ސަރުކާރުން ރައްޔިތުންނަށް ދެމުން އަންނަ ހުރިހާ ހިދުމަތެއްގެ އަގު ބޮޑުވެފައިވާ ކަމަށާއި "ކުޑަވެފައި ވަނީ ހަމައެކަނި ލަދުހަޔާތް" ކަމަށް ވެސް މަލާމާތުގެ ރާގަކަށް ވައްޑެ ވިދާޅުވި އެވެ.\nބިދޭސީންނަށް ބިން މިލްކުކުރެވޭ ގޮތަށް ގާނޫނުއަސާސީ އަށް ގެނައި އިސްލާހު ފާސްކުރީ އެމްޑީޕީގެ ބައެއް މެމްބަރުންގެ ވެސް ވޯޓާ އެކުގަ އެވެ. ސަރުކާރާ އެކު ހެދި "ޑީލެއް"ގެ ދަށުން އެ އިސްލާހަށް އެމްޑީޕީ ވޯޓު ދިން މައްސަލާގައި އެ ޕާޓީގެ އާއްމު މެމްބަރުންގެ ނުރުހުން ވަރަށް ބޮޑަށް އަމާޒުވި އެވެ.\nއެކަމަކު ބޭރުގެ ފަރާތްތަކަށް ރާއްޖޭގެ ބިން މިލްކުކުރެވޭ ގޮތަށް ގާނޫނުއަސާސީ އަށް ގެނައި އިސްލާހު ބަދަލުކުރަން މަޖިލީހަށް ހުށަހަޅަން އިދިކޮޅު އެމްޑީޕީގެ ޕާލަމެންޓްރީ ގްރޫޕުން މިހާރު ވަނީ ނިންމައިފަ އެވެ. އެ ޕާޓީން ބުނި ގޮތުގައި ގާނޫނުއަސާސީއަށް އިސްލާހު ހުށަހަޅަން ނިންމީ ސަރުކާރުގެ ނުބައި ރޭވުމެއްގެ ދަށުން ފ. އަތޮޅު ވިއްކާލަން ނިންމާފައިވާ ނިންމުން ބަދަލުކުރާށެވެ.\nއިތުރު ލިޔުންތައް ދިވެހި ސަރުކާރު ރައްޔިތުންގެ މަޖިލިސް ޕީޕީއެމް ޕީޕީއެމް ކެމްޕޭން މުހައްމަދު ވަހީދު އިބްރާހިމް (ވައްޑެ) ޕީޕީއެމްގެ ކޯޅުން


Communication ministry ge naibuge magaamah beyfulhaku ayyan kurahvaifi - AO News Communication ministry ge naibuge magaamah beyfulhaku ayyan kurahvaifi\nމިނިސްޓަރ އޮފް ކޮމިއުނިކޭޝަން، ސައިންސް އެންޑް ޓެކްނޮލޮޖީގެ ނައިބުގެ މަގާމަށް ބޭފުޅަކު މިއަދު އައްޔަން ކުރައްވައިފި އެވެ. އެގޮތުން ރައީސް އިބްރާހިމް މުހައްމަދު ސޯލިހް ކޮމިއުނިކޭޝަން މިނިސްޓްރީގެ ނައިބުގެ މަގާމަށް އައްޔަން ކުރަށްވާފައި ވަނީ ތ. ހިރިލަންދޫ، ތިރިންގަލި މުޙައްމަދު ޝާޠިރު އެވެ.\nމުޙައްމަދު ޝާޠިރު ވަނީ މީގެ ކުރީގައި ސަރުކާރުގެ އެކި އެކި މަގާމުތައް އަދާކުރައްވާފައި އެވެ. އެގޮތުން ޤައުމީ އަރުޝީފުގެ ޑިރެކްޓަރ ޖެނެރަލްގެ މަޤާމާއި ދިވެހިރާއްޖޭގެ އަޑުގެ ސީނިއަރ އެޑިޓަރ ކަމުގެ މަޤާމާއި އެ ދާއިރާގެ އެކިއެކި މަޤާމުތައް ހިމެނެއެވެ.\nމުޙައްމަދު ޝާޠިރު ފާހަގަ ކުރެވިގެން ގޮސްފައިވަނީ ތާރީޚް ދިރާސާކުރުމުގައި ފާހަގަ ކޮށްލެވޭ ބޭފުޅެއް ގޮތުގައެވެ. ޝާޠިރަކީ މީޑިޔާގެ ދާއިރާއިން އެކިވުޒާރާތަކަށް ފަންނީ ލަފާދެއްވުމާއި ލިޔުންތެރިކަމުގެ ދާއިރާގައި ފާހަގަކޮށްލެވޭ ބޭފުޅެއްވެސް މެއެވެ.\nކޮމިއުނިކޭޝަން މިނިސްޓްރީގެ ނައިބުގެ މަގާމު މުޙައްމަދު ޝާޠިރަށް ދެއްވާފައި ވާއިރު ޝާޠިރު ވަނީ ނޫސްވެރިކަމުގެ ދާއިރާއިން ތަޢުލީމާ ތަމްރީނުގެ ގިނަ ޕްރޮގްރާމްތަކެއް ފުރިހަމަ ކުރައްވާފައެވެ.


Ranil ah Raees Solih maruhabaa vidhaalhuvehje\nރަނިލްއަށް ރައީސް ސޯލިހް މަރުހަބާ ވިދާޅުވެއްޖެ\nޔުނައިޓެޑް ނެޝަނަލް ޕާޓީ (ޔޫއެންޕީ) ގެ ލީޑަރު ރަނިލް ވިކްރަމަސިންހަ އަދި ރައީސުުލްޖުމްހޫރިއްޔާ އިބްރާހިމް މުހައްމަދު ސޯލިހް --\nލަންކާގެ ބޮޑުވަޒީރު ކަމަށް އެ މަގާމު މީގެ ކުރީން ފަސް ފަހަރު ފުރުއްވާފައިވާ ޔުނައިޓެޑް ނެޝަނަލް ޕާޓީ (ޔޫއެންޕީ) ގެ ލީޑަރު ރަނިލް ވިކްރަމަސިންހަ އައްޔަން ކުރެއްވުމާއި ގުޅިގެެން އެމަނިިކުފާނަށް ރައީސުުލްޖުމްހޫރިއްޔާ އިބްރާހިމް މުހައްމަދު ސޯލިހް މަރުހަބާ ވިދާޅުވެއްޖެ އެވެ.\nރަނިލް ވިކްރަމަސިންހަ މިހާރު ވަނީ ބޮޑުވަޒީރު ކަމުގެ ހުވާ ކުރައްވާ މަގާމުގެ މަސްއޫލިއްޔަތު އަދާކުރައްވަން ފައްޓަވާފައެވެ. އަދި ލަންކާ އޮތް ހާލަތުން ރަނގަޅު ހާލަތަކަށް ގެންދެވުމުގެ މަސައްކަތް ވަގުން ފައްޓަވާފައިވާ ކަމަށެވެ.\nރައީސް ސޯލިހް މުރެއްވި ޓްވީޓެއްގައި ވިދާޅުވީ ރަނިލްގެ ބޮޑުވަޒީރު ކަމުގައި ލަންކާއަށް ހެޔޮ ބަދަލުތަކެއް ގެނެސްދެއްވާނެކަން ޔަގީން ކުރައްވާ ކަމަށް ވިދާޅުވެފައެވެ. އަދި އެ ގައުމަށް ދިމާވެފައިވާ ހާލަތުން އަވަހަށް އަރައިގަނެވި އެ ގައުމަށް ފާގަތިކަން ގެނެސްދެއްވާނެ ކަމުގެ ފުރިހަމަ ޔަގީންކަން އެބައޮތް ކަމަށެވެ.\nރައީސް އިބްރާހިމް މުހައްމަދު ސޯލިހު ސްރީލަންކާ ރަނިލް ވިކްރަމަ ސިންހާ\nދެ ސަފީރަކު ބަދަލުކުރަން މަޖިލީހުން ރުހުން ދީފި\nދިވެހި ދަރިވަރުންގެ ވިސާ ފީ ކަނޑާލަން އެދިއްޖެ


Australia Ge Baeh Sarahahdhuthakah Boakoh Vaarey Veheyne Kamah Lafaakohfi - Vaguthu\nއޮސްޓްރޭލިއާގެ ބައެއް ސަރަހައްދުތަކަށް ބޯކޮށް ވާރޭ ވެހޭނެ ކަމަށް ލަފާކޮށްފި\nބޮޑެތި އަލިފާންގަނޑުތައް ރޯވެ، ކޮންޓްރޯލް ނުކުރެވި އެތައް ގެއްލުމެއް ލިބެމުންދާ އޮސްޓްރޭލިއާގެ ބައެއް ސަރަހައްދުތަކަށް މިއަދު ބޯކޮށް ވާރޭ ވެހޭނެ ކަމަށް މޫސުމާއި ބެހޭ އިދާރާ އިން ލަފާކުރުމުން އަލިފާން ނިއްވުމަށް ކުރަމުން ގެންދާ މަސައްކަތައް ކުރިއެރުން ލިބިދާނެ ކަމުގެ އުއްމީދު އާވެއްޖެއެވެ.\nމޫސުމާއި ބެހޭ އިދާރާ އިން ލަފާކުރާ ގޮތުގައި ނިއު ސައުތު ވޭލްސް އާއި ކްއީންސްލޭންޑަށް ބޯކޮށް ވާރޭ ވެހޭނެ ކަމަށް ލަފާކުރެވެއެވެ.\nވާރޭ ވެހޭ ކަމަށް ލަފާކުރެވޭ ސަރަހައްދުތަކުގައި މިހާރު ވެސް 100 އަށް ވުރެ ގިނަ އަލިފާންގަނޑުތައް އެބަހުއްޓެވެ. އެއަލިފާންގަނޑުތައް ނިއްވާލުމުގައި 2000 އަށް ވުރެ ގިނަ އަލިފާން ނިއްވާ މީހުން ދަނީ ހަރަކާތްތެރިވަމުންނެވެ. ވިއްސާރަ ވާނެ ކަމުގެ ޚަބަރާއި އެކު އެއްވެސް ހުއްޓުމެއް ނެތި އަލިފާން ނިއްވުމުގައި ހަރަކާތްތެރިވާ މީހުންނަށް ވަނީ ކޮންމެވެސް ވަރެއްގެ ހިތްހަޖެހުމެއް މިހާރު ލިބިފައެވެ.\nސެޕްޓެމްބަރ މަހުން ފެށިގެން އޮސްޓްރޭލިއާގެ ޖަންގަލިތަކުގައި ރޯވެ ފެތުރެމުންދާ އަލިފާންގަނޑުތަކުގައި މިހާތަނަށް 400 އަށް ވުރެ ގިނަ ގެ ވަނީ އަނދާ އަޅިއަށް ވެފައެވެ.\nއޮސްޓްރޭލިއާގެ ބައެއް ސަރަހައްދުތަކަށް ވާރޭ ވެހޭނެ ކަމަށް މޫސުމާއި ބެހޭ އިދާރާ އިން ބުނެފައި މިވަނީ އޮސްޓްރޭލިއާ އަށް މިހާރު ކުރިމަތިވެފައިވާ ގަދަ ހޫނުގެ ސަބަބުން އެގައުމުގެ އެތައް ސަރަހައްދެއް އަނދައި އަޅިއަށްވެ، ވަރަށް ގިނަ ބައެއްގެ ގެދޮރު ގެއްލި، އަދިވެސް އަލިފާންގަނޑުތައް ކޮންޓްރޯލް ނުކުރެވި އަނދަމުން ދާތީ އޮސްޓްރޭލިއާގެ މުސްލިމުންތަކެއް، އެގައުމަށް ވާރޭ ވެހުން އެދި އިސްތިޤާ ނަމާދު ކޮށްފައި ވަނިކޮށެވެ.\nކޮންމެ އަހަރެއްގެ ވެސް ސެޕްޓެމްބަރ މަހުން ފެށިގެން ޖެހިގެން އަންނަ އަހަރުގެ އޭޕްރީލް މަހާއި ހަމައަށް އޮސްޓްރޭލިއާގެ އެކި ސަރަހައްދުތަކުގައި އަލިފާން ރޯވުމަކީ އާއްމު ކަމެކެވެ. ނަމަވެސް މިއަހަރު އަލިފާން ރޯވެފައި ވަނީ އާދަޔާއި ހިލާފަށް ގަދައަށެވެ.\nޖެނުއަރީ 5, 2020 13:28\nމުސްލިމުން ﷲގެ ހަޒްރަތަށް ވާތްގަށް އެދިކުރާ ދުޢާގެ ބާރުގަދަކަން ނިކަން ދެކެބަލަ. މީގެ ސަބަބުން އޮސްޓްރޭލިޔާގެ ޣައިރު މުސްލިމުންގެ ގިނަ ހިތްތަކަށް އިސްލާމް ދީނުގެ ނޫރު ވެއްދެވުމުގެ ތައުފީޤް މިންވަރު ކުރައްވާށި. އާމީން\nޖެނުއަރީ 5, 2020 13:40\nޖެނުއަރީ 5, 2020 15:32\nދެތިން މުނާފިގުން އެބައުޅޭ ޑިސްލައިކް ދޭ. ހުރިހާ މުނާފިގުން ނަރަކައިގަ އެންމެ އަޑީގައި ލައްވާނދޭވެ. އެދުވަހު އެމީހުން ތިބޭނެ ހާލު ހިތައް އަރާފަ ﷲއަށް ޙަމްދުކުރަން\nޖެނުއަރީ 5, 2020 17:53\nއެ މުނާފިގުން ފޮނުވަންވީ އޮސްޓްރޭލިއާ ބުޝްފަޔަރ ތެރެއަާް. ދެ ދުނިޔޭގެ އަލިފާނުގަ ކެކެން.\nޖެނުއަރީ 5, 2020 14:21\nޖެނުއަރީ 5, 2020 17:45\nޢަހަރެމެން ﷲ ގެ ދީނަށް ނަސްރު ދޭނަން


Yameen ah maruhabaa kiyan ethah satheyka bayaku jamaavejje\n"މަރުހަބާ ރައީސް ޔާމީން" މި ނަމުގައި ކާނިވާ ސަރަހައްދުގައި ކުރިއަށްދާ ޖަލްސާ: ޖަލްސާގައި ގިނަ ބަޔަކު ބައިވެރިވޭ --\nދެ އަހަރުގެ ޖަލު ހުކުމަކަށް ފަހު މިނިވަންވެވަޑައިގެންނެވި ކުރީގެ ރައީސް އަދި އިދިކޮޅު ލީޑަރު އަބްދުﷲ ޔާމީން އަބްދުލްގައްޔޫމަށް މަރުހަބާ ކިޔަން އިދިކޮޅު ޕްރޮގްރެސިވް ކޮންގްރެސް ކޯލިޝަނުން މިރޭ ބާއްވާ ޖަލްސާ ފަށަައިފި އެވެ. މި ޖަލްސާއަށް އެތައް ސަތޭކަ ބަޔަކު ވަނީ ހާޒިރުވެފައެވެ.\n"މަރުހަބާ ރައީސް ޔާމީން" މި ނަމުގައި ކާނިވާ ސަރަހައްދުގައި ބާއްވާ ޖަލްސާގައި ޕީޕީއެމް އާއި ޕީއެންސީގެ އިސް ބޭފުޅުން ގެންދަވަނީ ބައިވެރިވެވަޑައިގަންނަވަމުންނެވެ. މިރޭގެ ޖަލްސާގައި ކޯލިޝަންގެ އިސް ބޭފުޅުން ވާހަކަފުޅު ދައްކަވާފައެވެ.\nއެ ގޮތުން ޕީއެންސީގެ ރައީސް އަބްދުއްރަހީމް އަބްދުﷲ އާއި ރައީސް ޔާމީންގެ އިސް ވަކީލު އަދި ކޯލިޝަންގެ އެޑްވައިޒަރު ޑރ. މުހައްމަދު ޖަމީލް އަހުމަދު އަދި ކުރީގެ ރައީސް ޑރ. މުހައްމަދު ވަހީދު ހަސަން މަނިކުގެ އިތުރުން ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދުވެސް ވާހަކަދައްކަވާނެ އެވެ. ރައީސް ވަހީދު އާއި ޑރ. ޝަހީމަކީވެސް އިދިކޮޅު ކޯލިޝަންގެ އެޑްވައިޒަރުންނެވެ.\nޖަލްސާގައި އެންމެ ފަހުން ވާހަކަ ދައްކަވާނީ ރައީސް ޔާމީނެވެ.\nމިއީ މިނިވަންވެވަޑައިގެންނެވި ފަހުން ރައީސް ޔާމީން ބައިވެރިވެވަޑައިގަންނަވާ ދެވަނަ ޖަލްސާއެވެ. އެމަނިކުފާނު މިދިޔަ މަހުގެ 30 ވަނަ ދުވަހު މިނިވަންވެވަޑައިގަތުމާއެކު އެ ރޭ ޕީޕީއެމްގެ ޖަގަހަ ޖަލްސާގައި ރައީސް ޔާމީން ބައިވެރިވެވަޑައިގަތެވެ. އެ ޖަލްސާއަކީ އެމަނިކުފާނަށް ހެޔޮއެދިވަޑައިގަންނަވާ ރައްޔިތުންނަށް ޝުކުރު ދެންނެވުމުގެ ގޮތުން ބޭއްވި ޖަލްސާއެކެވެ. އެ ޖަލްސާގައި އެމަނިކުފާނު ވަނީ އެމަނިކުފާނުގެ މައްޗަށް ހިންގެވި ޝަރިއަތާއި ގުޅޭގޮތުން ވާހަކަ ދައްކަވާފައެވެ. ޝަރުއީ ނިޒާމަށް ވަރަށް ބޮޑަށް ފާޑުވިދާޅުވިއެވެ. ޝަރުއީ ނިޒާމު އިސްލާހު ވަންދެން އެ ވާހަކަ ދައްކަވާނެ ކަމަށްވެސް އެމަނިކުފާނު ވިދާޅުވިއެވެ.\nރައީސް އަބްދުﷲ ޔާމީން ޕީޕީއެމް ޑރ. މުހައްމަދު ޖަމީލް އަހުމަދު + އަބްދުއްރަހީމް އަބްދުﷲ ރައީސް ޑރ. މުހައްމަދު ވަހީދު ހަސަން މަނިކު ޑރ. މުހައްމަދު ޝަހީމް އަލީ ސައީދު އިދިކޮޅު ފަރާތްތައް ޕީޕަލްސް ނޭޝަނަލް ކޮންގްރެސް - ޕީއެންސީ


އުޒުރަކާ ނުލާ ހުކުރު އެޅުމަކީ ފާފައެއް، ހިތުގައި ސިއްކަޖެހި ބަންދުވާނެ ކަމެއް: ހުތުބާ – Haftha\nFri,3April, 2020, 6:48 am\nއުޒުރަކާ ނުލާ ހުކުރު އެޅުމަކީ ފާފައެއް، ހިތުގައި ސިއްކަޖެހި ބަންދުވާނެ ކަމެއް: ހުތުބާ\nމަގުބޫލު އުޒުރަކާ ނުލައި ހުކުރަށް ނައިސް ތިބުމަކީ އެބައިމީހުންގެ ހިތުގައި ސިއްކަޖެހި ބަންދުވެދާނެ ކަމެއް ކަމަށާއި އެއީ ބޮޑުވެގެންވާ ފާފައެއް ކަމަށް މިއަދުގެ ހުކުރު ހުތުބާގައި ވިދާޅުވެއްޖެއެވެ.\n“ހުކުރު ދުވަހުގެ ދަރުމައާއި ޡަވާބު ހެޔޮގޮތުގައި ލިބިގަންނާށެވެ” މި މައުޟޫއަށް މިއަދު ދިން ހުކުރު ހުތުބާގައި ވިދާޅުވީ، ހުކުރު ދުވަހަކީ އެތައް ގޮތަކުން މާތް ﷲ މަތިވެރި ކުރައްވާފައިވާ ދުވަހެއް ކަމަށާއި އެއީ ދުވަސްތަކުގެ ތެރެއިން އެންމެ ހެޔޮ އެއް ދުވަސް ކަމަށެވެ.\nއެގޮތުން ހުކުރު ދުވަހަކީ އެދުވަހެއްގައި އިންސާނީ ނަސްލު ފެށުންކަމުގައިވާ މުޅި އިންސާނިއްޔަތުގެ ބައްޕަ، އާދަމްގެފާނު އުފައްދަވާ، އެކަލޭގެފާނު ސުވަރުގެ ވެއްދެވުނު ދުވަސް ކަމަށް ވިދާޅުވިއެވެ.\nހުކުރު ދުވަހު ކުރެވޭ އެންމެ މަތިވެރި އަޅުކަމަކީ ހުކުރު ނަމާދު އަދާކުރުންކަން ފާހަގަކުރައްވާ ހުތުބާގައި ވިދާޅުވީ، އެ ނަމާދަށް އަވަސްވެގަތުމަށް މާތް ﷲ މުއުމިނުންނަށް އަމުރުކުރައްވާފައިވާ ކަމަށެވެ. އަދި ހުކުރު ދުވަހުގައި ކުރެވޭ ހުކުރު ނަމާދަކީ ހަފްތާގެ ތެރޭގައި ކުރެވޭ ކުދި ފާފަތަކުގެ ކައްފާރާއެއް ކަމަށް ވިދާޅުވިއެވެ.\nއެކަން ބަޔާންކޮށްދެއްވައި ސަލާމާއި ސަލަވާތް ލެއްވި ކީރިތި ރަސޫލާ ހަދީޡް ކުރައްވާފައިވާ ބަސްފުޅެއްގެ މާނައިގައިވެއެވެ.\n“ފަރުޟު ފަސްނަމާދު، އެއް ނަމާދުން އަނެއް ނަމާދަށް، އަދި ހުކުރު (ނަމާދު) އެއް ހުކުރުން އަނެއް ހުކުރަށް، ރަމަޟާން މަހުގެ ރޯދަ އެއް އަހަރުން އަނެއް އަހަރަށް (އެއީ) އެދެމެދުގައި ކުރެވޭ ފާފަތަކުގެ ކައްފާރާއެކެވެ. އެއީ ބޮޑެތި ފާފަތަކަށް އަރައި ނުގަންނަކަމުގައި ވާނަމައެވެ.”\nއަދި ހަމަ އެހެންމެ، ދުނިޔަވީ މަސައްކަތުން ދުރުވެ ހުކުރަށް ދިއުމަށް އަވަސްވެގެނަން މީހަކީ ބޮޑުވެގެންވާ ނަސީބުވެރިއެއްކަން އިޝާރާތް ކުރައްވާ ސަލާމާއި ސަލަވާތް ލެއްވި ކައުއިރުތު މާތް ނަބިއްޔާ ހަދީޡް ކުރައްވާފައިވާ ބަސްފުޅެއްގެ މާނައިގައިވެއެވެ.\n“ހުކުރު ދުވަހު މަލާއިކަތުން މިސްކިތުގެ ދޮރުމަތީގައި ތިއްބަވާނެއެވެ. އަދި ހުކުރަށް އަންނަ މީހުން އެމީހުން އަންނަ ތަރުތީބުން ލިޔުއްވާނެއެވެ. ހުކުރަށް ކުރިން އަންނަ މީހާ (އެބަހީ ފުރަތަމަ ސާއަތުގައި އަންނަ މީހާ) މާތް ﷲ އަށްޓަކައި ޖަމަލެއް ޤުރުބާން ކުރިފަދައެވެ. ދެން އަންނަ މީހާ (އެބަހީ ދެވަނަ ސާއަތުގައި އަންނަ މީހާ) މާތް ﷲ އަށްޓަކައި ގެރިއެއް ޤުރުއާން ކުރިފަދައެވެ. ދެން އަންނަ މީހާ (އެބަހީ ތިންވަނަ ސާއަތުގައި އަންނަ މީހާ (މާތް ﷲ އަށްޓަކައި ބަކަރިއެއް ޤުރުބާން ކުރިފަދައެވެ. ދެން އަންނަ މީހާ (އެބަހީ ހަތަރުވަނަ ސާއަތުގައި އަންނަ މީހާ) މާތް ﷲ އަށްޓަކައި ކުކުޅެއް ޤުރުބާން ކުރިފަދައެވެ. ދެން އަންނަ މީހާ (އެބަހީ ފަސްވަނަ ސާއަތުގައި އަންނަ މީހާ) މާތް ﷲ އަށްޓަކައި ކުކުޅުބިހެއް ސަދަގާތްކުރި ފަދައެވެ. ފަހެ އިމާމު މީހާ މިންބަރަށް އަރާވަޑައިގަތުމުން (މަލާއިކަތް ބޭކަލުން) އެބޭކަލުންގެ ފަތްތައް ލައްޕަވާލައްވައި ހުތުބާ އަޑުއެއްސވުމަށް ތިއްބަވާނެއެވެ،”\nހުތުބާގައި ވިދާޅުވީ، ހުކުރު ދުވަހު ހުތުބާއަކީ އިންސާނާގެ ދެދުނިޔޭގެ ބާއްޖަވެރިކަމަށްޓަކައި ދެވޭ ވަރަށް މުހިންމު އިރުޝާދުތަކެއް ކަމަށާއި އެ ހުތުބާއަކީ އެއާ ނުލައި ހުކުރު ނަމާދު ފުރިހަމަ ނުވާނެ އެއްޗެއް ކަމަށެވެ.\n“މުޖުތަމައުގައި ހިނގާ ތަފާތު ކަންކަމުގައި މުސްލިމުން އަމަލުކުރަންވީ ރަނގަޅު ގޮތް ދަސްކޮށްދެނީ އެހުތުބާގައެވެ. އެއީ މުސްލިމު މުޖުތަމައުގެ ދިރުމެވެ. ހުކުރު ހުތުބާއަކީ މިފަދަ މުހިންމު އެއްޗަކަށް ވީހިނދު އެހުތުބާ ކަނުލައި އަޑުއެހުމަށް، ސަލާމާއި ސަލަވާތްލެއްވި ކީރިތި ރަސޫލާ އިސްލާމީ އުންމަތަށް ވަނީ އިރުޝާދު ދެއްވައިފައެވެ، އަދި ކިއެއްތަ ހުތުބާ ކިޔަމުންދާ ވަގުތު ވާހަކަދެއްކުމަކީ ފާފައެކެވެ،”\nނަމަވެސް މިއަދު ދިވެހި މުޖުތަމައުގައި ދިރިއުޅޭ ބައެއް ފަރުދުން މިފަދަ ކަންކަމާ އެއްވެސް ސަމާލުކަމެއް ނުބަހައްޓާކަން ހިތާމަކުރަންޖެހޭކަން ފާހަގަކުރައްވާ ހުތުބާގައި ވިދާޅުވީ، ޝަރުއީ އެއްވެސް އުޒުރަކާ ނުލައި ހުކުރު ނަމާދަށް އައުމުގައި ފަރުވާކުޑަ ކުރުމާއި ހުކުރު އަޅާފައި ދަތުރު ދިއުމާއި އަދި މިނޫން ވެސް ތަފާތު ކަންކަމުގައި މަޝްއޫލުވެ ތިބޭކަމީ ހިތާމަހުރި ކަމެއް ކަމަށެވެ.\nއަދި ވިދާޅުވީ، މަގުބޫލު އުޒުރަކާ ނުލައި ހުކުރަށް ނައިސް ތިބުމަކީ އެބައިމީހުންގެ ހިތުގައި ސިއްކަޖެހި ބަންދުވެދާނެ ކަމެއް ކަމަށާއި ޝަރުއީ އުޒުރަކާ ނުލައި ހުކުރު އެޅުމަކީ ބޮޑުވެގެންވާ ފާފައެއް ކަމަށެވެ.\nސަލާމާއި ސަލަވާތް ލެއްވި ކީރިތި ރަސޫލާ ހަދީޡް ކުރައްވާފައިވެއެވެ.\n“ހުކުރު އަޅާ މީހުން އެބައިމީހުން އެކަމުން ދުރުވާހުށިކަމެވެ! ނޫނީ މާތް ﷲ އެބައިމީހުންގެ ހިތްތަކުގައި ސިއްކަ ޖައްސަވާ ހުއްޓެވެ. ދެން އެބައިމީހުން ޣާފިލުވީ މީހުންގެ ތެރެއިން ވެދާ ހުށިކަން ކަށަވަރެވެ،”